एमपीनगर में युवती को कार से अगवा करने वाले वाले मुख्य आरोपी समेत सात लोगों को पुलिस वारदात के चार दिन बाद भी गिरफ्तार नहीं कर पाई है। युवती ने कोर्ट में बयान देते समय एक बार फिर से दोहराया है कि क्रिकेटर मोहनीश मिश्रा आरोपित के साथ पहले से कार में बैठा था। सीसीटीवी में वह मारपीट करते हुए कैद हो गया है। इसके बाद भी एमपीनगर पुलिस उसको गिरफ्तार नहीं कर पाई है। बताया जा रहा है कि शहर के रसूखदारों ने पुलिस अफसरों को फोन कर आरोपितों को गिरफ्तार करने से रोक रखा है।